《贺新凉 雁声》
明代·邵嶙

睡觉秋窗罅，正闲阶、商飙萧飒，明蟾低亚。嘹唳数声天际响，直明茆檐竹瓦。

这凄怨、凭谁堪话。辛苦塞垣千万里，又明星、几点湘烟挂。

稻粱好，究须怕。

娟娟凉露横空洒。好似听、哀弦密拍，楚歌悲咤。难比闲鸥和野鹜，随意鲈乡蟹舍。

任沙觜、沿缘上下。今夜重帏寒信紧，又豆棚、络纬萧萧者。

铜仙泪，泫然泻。